text: Sant Boi Notícies – Sortejats els 6.000 euros de la campanya del comerç
  Sortejats els 6.000 euros de la campanya del comerç
  ene 04, 2012 Comerç i empresa, Oferta comercial Comentarios desactivados en Sortejats els 6.000 euros de la campanya del comerç
  Merche López (3.000 euros), Rosalía Carmona (2.000 euros) i Estrella Martín (1.000 euros) han estat les guanyadores del sorteig de la campanya comercial de Nadal organitzada per les associacions El Carrer i Sant Boi, una gran botiga. Les persones guanyadores hauran de gastar els diners del premi aquesta setmana en els comerços adherits a la campanya.
  En el sorteig, que va tenir lloc el 29 de desembre al Parc de la Muntanyeta, van participar gairebé 3.000 butlletes repartides per 279 comerços de Sant Boi entre el 24 de novembre i el 20 de desembre. Les tres butlletes premiades havien estat lliurades al Forn Montserrat (carrer de Francesc Macià), l'Escola de Dansa Luisa Fernando (carrer de Raurich) i la botiga United Colors of Benetton (plaça de Catalunya).
  La guanyadora del primer premi va fer les compres durant el dimarts dia 3 de gener. Les compres del segon i tercer premi es faran avui dimecres 4 de gener al matí i a la tarda, respectivament.
  Turicar i NH Hotels han patrocinat la campanya del comerç de Nadal, amb la col·laboració de l'Ajuntament.